CELEX: 62020CN0515
Language: hr
Date: 2020-10-14 00:00:00
Title: Predmet C-515/20: Zahtjev za prethodnu odluku koji je 14. listopada 2020. uputio Bundesfinanzhof (Njemačka) – B AG/Finanzamt A

25.1.2021   
            
            
               HR
            
            
               Službeni list Europske unije
            
            
               C 28/17
            
         
      Zahtjev za prethodnu odluku koji je 14. listopada 2020. uputio Bundesfinanzhof (Njemačka) – B AG/Finanzamt A
      (Predmet C-515/20)
      (2021/C 28/25)
      Jezik postupka: njemački
      
         Sud koji je uputio zahtjev
      
      Bundesfinanzhof
      
         Stranke glavnog postupka
      
      
         Tužitelj: B AG
      
         Tuženik: Finanzamt A
      
         Prethodna pitanja
      
      
                  1.
               
               
                  Treba li pojam ogrjevnog drva iz članka 122. Direktive 2006/112/EZ (1) tumačiti na način da on obuhvaća svako drvo koje je, u skladu sa svojim objektivnim svojstvima, namijenjeno isključivo spaljivanju?
               
            
                  2.
               
               
                  Može li država članica koja u skladu s člankom 122. Direktive 2006/112/EZ primijeni sniženu poreznu stopu na isporuke ogrjevnog drva na temelju kombinirane nomenklature precizno odrediti njezino područje primjene u skladu s člankom 98. stavkom 3. Direktive 2006/112/EZ?
               
            
                  3.
               
               
                  U slučaju potvrdnog odgovora na drugo pitanje: može li država članica, poštujući načelo porezne neutralnosti, izvršavati ovlast koju ima na temelju članka 122. Direktive 2006/112/EZ i članka 98. stavka 3. Direktive 2006/112/EZ i koja se odnosi na ograničavanje područja primjene snižene porezne stope na isporuke ogrjevnog drva na temelju kombinirane nomenklature, na način da isporuke različitih oblika ogrjevnog drva koji se razlikuju po svojim objektivnim obilježjima i svojstvima, ali sa stajališta prosječnog potrošača u skladu s kriterijem usporedivosti prilikom primjene služe za ispunjavanje iste svrhe (u ovom slučaju: grijanje) te su stoga u međusobnom tržišnom natjecanju, podliježu različitim poreznim stopama?
               
            
         (1)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL 2006., L 347, str. 1.) (SL, posebno izdanje na hrvatskom jeziku, poglavlje 9., svezak 1., str. 120.)